
Parlamentul  României

Camera  Deputaţilor

Comisia pentru industrii si servicii
                                                                                      Bucureşti, 11.04.2002








                  Nr.23/51/2002

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege privind respingerea Ordonanţei Guvernului nr.30/2002 pentru prorogarea termenului prevăzut la art.3, alin.(2), lit.b) din Ordonanţa de urgenţă a Guvernului nr.149/2001 privind instituirea Tarifului intern de călători în transportul feroviar, primit cu adresa nr.100 din 4 martie 2002.



În raport de obiectul şi conţinutul său, proiectul de lege face parte din categoria legilor ordinare.

p.PREŞEDINTE,

Ioan Bivolaru

                Nr.23/51/2002

RAPORT

asupra proiectului de Lege privind respingerea Ordonanţei Guvernului nr.30/2002 pentru prorogarea termenului prevăzut la art.3, alin.(2), lit.b) din Ordonanţa de urgenţă a Guvernului nr.149/2001 privind instituirea Tarifului intern de călători în transportul feroviar


1. Comisia pentru industrii şi servicii a fost sesizată pentru avizare şi dezbatere în fond, cu adresa nr.100 din 4 martie 2002, cu proiectul de Lege privind respingerea Ordonanţei Guvernului nr.30/2002 pentru prorogarea termenului prevăzut la art.3, alin.(2), lit.b) din Ordonanţa de urgenţă a Guvernului nr.149/2001 privind instituirea Tarifului intern de călători în transportul feroviar.



Ordonanţa Guvernului nr.30/2002 a fost avizată favorabil de Consiliul Legislativ cu nr.139/31.01.2002.



Proiectul de lege pentru respingerea ordonanţei a fost avizat favorabil în forma adoptată de Senat, de Comisia pentru buget, finanţe şi bănci cu nr.141/13.03.2002 şi de Comisia juridică, de disciplină şi imunităţi cu nr.100/12.03.2002.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost examinat în şedinţa comisiei din data de 10 aprilie 2002. La lucrările comisiei au participat specialişti din Ministerul Lucrărilor Publice, Transporturilor şi Locuinţei.



4. La lucrările comisiei au fost prezenţi 24 deputaţi, din totalul de 26 deputaţi membri ai comisiei.



Raportul comisiei a fost adoptat cu unanimitatea voturilor deputaţilor prezenţi la lucrările comisiei.



5. Proiectul de lege pentru respingerea Ordonanţei Guvernului nr.30/2002 a fost adoptat de Senat în şedinţa din 25 februarie 2002.



În urma dezbaterii, Comisia pentru industrii şi servicii propune adoptarea proiectului de lege în forma adoptată de Senat.


 p.PREŞEDINTE,                                SECRETAR,

                        Ioan Bivolaru                                  Cristian Buzea

Expert, 

Daniel Bădina

